Държавен вестник, бр. 30, 2026 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  30
на Регламент (ЕС) 2023/1114 на Европейския 
парламент и на Съвета по отношение на ре­
гулаторните технически стандарти, с които 
се определя подробното съдържание на ин­
формацията, необходима за извършване на 
оценката на предложението за придобиване 
на квалифицирано дялово участие в доставчик 
на услуги за криптоактиви (ОВ, L 414/2025 
от 31 март 2025 г.) в съответствие с чл. 83 
от Регламент (ЕС) 2023/1114.
Издаване на удостоверение
Чл. 17. (1) За удостоверяване на издадения 
лиценз за доставчик на услуги за криптоак­
тиви на лице по чл. 59, параграф 1, буква 
„а“ от Регламент (ЕС) 2023/1114 същият се 
отпечатва върху специална хартия, с печат на 
Комисията, като съдържа следните реквизити:
1. наименованието „Лиценз“;
2. органа, по чието решение се издава;
3. лицето, на което се издава;
4. правните основания за издаване на 
лиценза;
5. разрешените услуги и дейности;
6. подпис на председателя на Комисията.
(2) В случай на промяна в данните, впи­
сани в лиценза по ал. 1, както и при кражба, 
загубване, повреждане или унищожаване 
лицето е длъжно да поиска замяната му с 
нов лиценз и да върне оригинала на лиценза, 
чиято замяна се иска, ако той е в негово 
разположение.
Подаване на уведомление за предоставяне 
на услуги за криптоактиви
Чл. 18. (1) Лице по чл. 59, параграф 1, 
буква „б“ от Регламент (ЕС) 2023/1114 по­
дава уведомление относно намерението си 
да предоставя услуги за криптоактиви, като 
използва образец съгласно приложение към 
Регламент за изпълнение (ЕС) 2025/304 на 
Комисията от 31 октомври 2024 г. за опреде­
ляне на технически стандарти за изпълнение 
с оглед на прилагането на Регламент (ЕС) 
2023/1114 на Европейския парламент и на 
Съвета по отношение на стандартните форму­
ляри, образци и процедури за уведомяването 
от някои финансови субекти за намерението 
им да предоставят услуги за криптоактиви 
(ОВ, L 304/2025 от 20 февруари 2025 г.).
(2) Към уведомлението по ал. 1 се прилагат:
1. документи и информация съгласно Де­
легиран регламент (ЕС) 2025/303 на Коми­
сията от 31 октомври 2024 г. за допълнение 
на Регламент (ЕС) 2023/1114 на Европейс­
кия парламент и на Съвета по отношение 
на регулаторните технически стандарти за 
определяне на информацията, която трябва 
да бъде включена от някои финансови су­
бекти в уведомлението за намерението им 
да предоставят услуги за криптоактиви (ОВ, 
L 303/2025 от 20 февруари 2025 г.), нари­
чан по-нататък „Делегиран регламент (ЕС) 
2025/303“; в раздел „Изисквана информация“ 
на уведомлението по ал. 1 се предоставя 
съответната информация по всеки член от 
Делегиран регламент (ЕС) 2025/303 и/или се 
препраща към документи, приложени към 
заявлението или части от тях, в които се 
съдържа изисканата информация;
2. документ, удостоверяващ внасянето на 
дължимата такса съгласно чл. 16 от Наредба 
№ 76, ако таксата не е платена по електро­
нен път.
Раздел II
Изисквания към вътрешната организация 
на дейността на доставчик на услуги за 
криптоактиви
Изисквания спрямо персонала на достав­
чик на услуги за криптоактиви, който е лице 
по чл. 59, параграф 1, буква „а“ от Регламент 
(ЕС) 2023/1114
Чл. 19. (1) Доставчик на услуги за крипто­
активи, който е лице по чл. 59, параграф 1, 
буква „а“ от Регламент (ЕС) 2023/1114, разпо­
лага по всяко време с достатъчен персонал за 
извършване на дейността, включително звена, 
които изпълняват функциите за проверка на 
съответствие и управление на риска.
(2) Лицата, ръководещи звената по ал. 1, 
притежават подходящи знания и умения за 
изпълнение на функциите си.
(3) Към заявлението по чл. 15, ал. 1 от 
Закона за пазарите на криптоактиви се при­
лагат документите по чл. 11, ал. 1, т. 1 и т. 2, 
букви „а“ и „б“, както и данни и документи, 
които удостоверяват придобитите от лицата 
по ал. 2 познания, умения и опит.
Особени изисквания спрямо служителите 
в звеното за проверка на съответствието в 
доставчик на услуги за криптоактиви, който 
е лице по чл. 59, параграф 1, буква „а“ от 
Регламент (ЕС) 2023/1114
Чл. 20. (1) Ръководителят на звеното за 
проверка на съответствието в доставчик на 
услуги за криптоактиви, който е лице по 
чл. 59, параграф 1, буква „а“ от Регламент 
(ЕС) 2023/1114, трябва да отговаря на из­
искванията на чл. 17, ал. 2, т. 1 – 5, 7 и 8 от 
Закона за пазарите на криптоактиви, да има 
висше образование и поне 2 години опит във 
финансовия сектор.
(2) Ръководителят на звеното за проверка 
на съответствието не може да бъде член на 
ръководния орган, лице, което предоставя 
информация или съвети за криптоактиви или 
друго лице, на което е възложено оператив­
ното управление на доставчика на услуги за 
криптоактиви или което участва в извърш­
ването на дейности или отделни действия, 
спрямо които осъществява контрол.